Needles and Pins

Needles and Pins (בעברית: מחטים וסיכות) הוא שיר מאת המוזיקאי האמריקאי ג'ק ניטשה וסוני בונו. הזמרת ג'קי דה-שנון (אנ') הקליטה את השיר בשנת 1963, ובהמשך הוקלטו לשיר גרסאות כיסוי רבות, בהן של להקת המחפשים, סמוקי, הראמונס, דל שנון, ג'ין קלארק, טום פטי ושוברי הלבבות יחד עם הזמרת סטיבי ניקס. באוטוביוגרפיה שלו מציין בונו שהשיר נוצר כשהוא שר וניטשה מלווה אותו בגיטרה, כך שהלחן והמילים נכתבו יחד. אבל ג'קי דה-שנון טוענת שהשיר נכתב בנגינה על פסנתר, והיא הייתה שותפה ביצירת השיר, יחד עם ניטשה ובונו, אם כי היא לא קיבלה קרדיט רשמי. דה שנון הייתה הראשונה שהקליטה את השיר. בארצות הברית הגיע השיר למקום ה-84 במצעד בילבורד הוט 100 במאי 1963. אף על פי שהוא לא זכה להצלחה גדולה בארצות הברית, השיר הגיע לראש מצעדי הפזמונים בקנדה, והיה במקום הראשון במצעד CHUM Chart. חברי להקת המחפשים שמעו את הזמר הבריטי קליף בנט מבצע את השיר במועדון בהמבורג שבגרמניה, והחליטו שזה יהיה הסינגל הבא שלהם. הסינגל יצא בחברת Pye Records בינואר 1964. השיר הגיע למקום הראשון בבריטניה, אירלנד ודרום אפריקה. בארצות הברית הגיע השיר למקום ה-13 במצעד בילבורד הוט 100. באפריל 1964 יצא "Needles and Pins" באלבומם של המחפשים "It's the Searchers". חלק מהביצוע של המחפשים נכלל בשיר "Use the Man" של להקת מגאדת' שמופיע באלבומם "Cryptic Writings". המחפשים ביצעו גרסה בגרמנית של השיר בשם "Tausend Nadelstiche". ב-1977 הקליטה הלהקה האנגלית סמוקי את השיר כבלדת רוק לאלבומם, Bright Lights and Back Alleys. השיר הפך ללהיט באירופה ובאוסטרליה. בהמשך הקליט סולן הלהקה, כריס נורמן, גרסת כיסוי של השיר לאלבום האולפן שלו "Full Circle" משנת 2000. הראמונס כללו את השיר "Needles and Pins" באלבומם Road to Ruin משנת 1978. השיר נכלל גם באלבום האוסף של הלהקה, Ramones Mania. להקת הפופ פאנק The Commercials הקליט את השיר עבור אלבום המחווה שלהם, Ramones Maniacs. טום פטי ושוברי הלבבות הוציא ב-1985 אלבום ראשון של הופעה חיה בשם Pack up the Plantation: Live!. באלבום ביצעה הזמרת-יוצרת סטיבי ניקס, סולנית הפליטווד מק, את השיר יחד עם טום פטי בפורום בלוס אנג'לס שבקליפורניה. מידע על היצירה "Needles and Pins" באתר מיוזיק בריינז גרסאות נוספות ל"Needles and Pins" באתר SecondHandSongs Sonny Bono, And the Beat Goes On (New York: Pocket Books, 1991). Terry Gross, Jackie DeShannon (14 ביוני 2010). "What The World Needs Now Is Jackie DeShannon [interview transcript]". Fresh Air. National Public Radio. נבדק ב-21 בפברואר 2017. And I had some I did contribute to that song, but I did not get writing credit at the time, I did not pursue it. {{cite web}}: (עזרה) Kubernik, Harvey (2009). Canyon of Dreams: The Magic and the Music of Laurel Canyon. Sterling. p. 34. ISBN 978-1402797613. נבדק ב-21 בפברואר 2017. We were at the piano going over musical riffs and finally settled on the one starts off 'Needles and Pins'. {{cite book}}: (עזרה) Joel Whitburn's Top Pop Singles 1955-1990, Record Research, Inc., Menomonee Falls WI, 1991 Searchers - Tausend Nadelstiche, נבדק ב-2019-12-28 "Chartverfolgung > The Searchers > Needles and Pins" (בגרמנית). Media Control Charts. Musicline.de. 1984-04-19. אורכב מ-המקור ב-2012-10-11. נבדק ב-2011-02-05. "The Irish Charts – All There Is To Know". Irish Recorded Music Association. Irishcharts.com. 1984-01-22. נבדק ב-2009-07-03. "Official Charts Company - The Searchers - Needles And Pins". Archive.is. נבדק ב-2014-02-09. Steffen Hung. "The Searchers - Needles And Pins". norwegiancharts.com. נבדק ב-2014-02-09. "spanishcharts.com - Chris Norman - Full Circle". נבדק ב-20 באוקטובר 2017. {{cite web}}: (עזרה)